**Verneri Ahonen** (s. 3. helmikuuta 2003 Tampere) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan keskushyökkääjä, mutta Ahonen osaa pelata myös laidassa. Hän pelaa pääasiassa seuran U20-joukkueessa, jonka varakapteenina Ahonen toimii.

Ura
---

### Seuraura

Ahonen on Tapparan kasvatti. Hän toimi kaudella 2018–2019 seuran C-nuorten varakapteenina. Ahonen voitti kauden päätteeksi C-nuorten SM-pronssia. Kaudella 2019–2020 hän oli tehoilla 17+38=55 Tapparan B-nuorten paras syöttäjä ja Ahonen jakoi sisäisen pistepörssin voiton Vili Kukkolan kanssa. He jakoivat koko B-nuorten SM-sarjan pistepörssin viidennen sijan JYPin Santeri Koskelan kanssa. Kaudeksi 2021–2022 Ahonen siirtyi Hämeenlinnan Pallokerhon U20-joukkueeseen.

Kaudeksi 2022–2023 Ahonen siirtyi KooKoon U20-joukkueeseen. Hänet nimettiin joukkueen varakapteeniksi. Kaudella 2023–2024 Ahonen valittiin U20 SM-sarjan helmikuun kuukauden pelaajaksi. Hän voitti tehoilla 14+54=68 koko sarjan syöttöpörssin ja jakoi pistepörssin kärkisijan JYPin Santeri Huovilan kanssa, mutta Huovila vei kuitenkin pistepörssivoiton nimiinsä suuremman maalimääränsä turvin. Ahonen voitti myös KooKoon sisäisen tehotilaston lukemalla +34 ja hän oli joukkueen paras syöttäjä pudotuspeleissä kahdeksalla syöttöpisteellään. Ahonen valittiin U20 SM-sarjan ensimmäiseen tähdistökentälliseen. Hän debytoi kauden aikana myös seuran SM-liigajoukkueessa, jossa Ahonen pelasi kaksi runkosarjaottelua ilman tehopisteitä. Hän teki liigadebyyttinsä 24. tammikuuta 2024 vieraissa JYPiä vastaan, kun KooKoon kokoonpanosta puuttui loukkaantumisten ja sairastumisten takia peräti kymmenen hyökkääjää ja kaksi puolustajaa. Ahonen merkittiin vain kolmella täydellä ketjulla otteluun lähteneen KooKoon yhdeksänneksi hyökkääjäksi nelosketjuun. Hän sai ottelussa jääaikaa lopulta vain 1.27 minuuttia.

### Maajoukkueura

Ahonen on pelannut seitsemän poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2020–2021 | Tappara | U20-SM | 2 | 0 | 0 | 0 | 0 | – | – | – | – | – |
| 2021–2022 | HPK | U20-SM | 41 | 2 | 20 | 22 | 4 | – | – | – | – | – |
| 2022–2023 | KooKoo **(A)** | U20-SM | 41 | 10 | 14 | 24 | 6 | 4 | 0 | 1 | 1 | 0 |
| 2023–2024 | KooKoo **(A)** | U20-SM | 44 | 14 | 54 | 68 | 6 | 8 | 1 | 8 | 9 | 4 | Ykköstähdistö |
|  | KooKoo | SM-liiga | 2 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |

Lähteet
-------

* Verneri Ahonen The Internet Hockey Databasessa (englanniksi)
* Verneri Ahonen Eurohockey-sivustolla (englanniksi)
* Verneri Ahonen *Elite Prospects*. Everysport Media Group AB.  (englanniksi)

### Viitteet

1. ↑  Pelaajaesittelyssä tänään Verneri Ahonen! *instagram.com*.  18.12.2023. KooKoo Hockey Oy. Viitattu 22.2.2024.
2. ↑  Tilastot - Verneri Ahonen *liiga.fi*. Jääkiekon SM-liiga Oy. Viitattu 22.2.2024.
3. 1 2 3 4  Verneri Ahonen *Elite Prospects*. Everysport Media Group AB.  (englanniksi)
4. ↑  Elite Prospects - U18 SM-sarja Stats 2019-2020 *eliteprospects.com*. Everysport Media Group AB. Viitattu 22.2.2024. (englanniksi)
5. ↑  Mennander, Pasi: KooKoon Verneri Ahonen helmikuun paras pelaaja U20 SM-sarjassa *leijonat.fi*.  28.2.2024. Suomen Jääkiekkoliitto ry – Finlands Ishockeyförbund rf. Viitattu 3.3.2024.
6. ↑  Elite Prospects - U20 SM-sarja Stats 2023-2024 *eliteprospects.com*. Everysport Media Group AB. Viitattu 8.4.2024. (englanniksi)
7. ↑  KooKoo U20 - Roster, News, Stats & More *eliteprospects.com*. Everysport Media Group AB. Viitattu 8.4.2024. (englanniksi)
8. ↑  Ahlroth, Tapio: Vajaalukuinen KooKoo menetti johtonsa, kampesi takaisin peliin kiinni ja nipisti vierasvoiton *kouvolansanomat.fi*.  24.1.2024. Kaakon Viestintä Oy. Viitattu 22.2.2024.
9. ↑  JYP - Kookoo, 24.1.2024 *liiga.fi*.  24.1.2024. Jääkiekon SM-liiga Oy. Viitattu 22.2.2024.
10. ↑  JYP - Kookoo, 24.1.2024 *liiga.fi*.  24.1.2024. Jääkiekon SM-liiga Oy. Viitattu 22.2.2024.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo